**Viljandi linnavalitsuse protokollilise otsuse eelnõu 7. mai 2018 istungile**

**Viljandi linna 2017. aasta majandusaasta aruande kinnitamine**

Koostatud on 2017. aasta majandusaasta aruanne.

Sõltumatu vandeaudiitori aruanne tuleb märkusteta. Eelnõule on lisatud selle projekt.

Vandeaudiitor esitab oma allkirjastatud aruande peale linnavalitsuse istungit, kui talle on saadetud:

1. linnapea allkirjaga majandusaasta aruande fail ja
2. linnavalitsuse protokollist tehtud väljavõte käesoleva otsuse tegemise kohta ja
3. juhtkonna esitiskiri, mille on allkirjastanud kõik linnavalitsuse liikmed.

**OTSUSTATI:**

Kiita heaks ja esitada volikogule kinnitamiseks Viljandi linna 2017. aasta majandusaasta aruanne.